Padagos na nagdadakul an konsentrasyon nin CO2 sa laog nin labing duwang siglo. An mga pag - oswag sa atmosperang CO2 nakakaapektar sa kun paano an mga tinanom magtalubo, na nagreresulta sa pagdakol kan tubig sa tinanom nagkakaipo nin pagigin episiente, mas dakol na kapasidad sa pagtalubo asin pag - oswag. An nag - orog na CO2 naimbuelto sa "paghibog nin mga tinanom" na nakaaapektar sa estruktura asin pagpunsionar kan komunidad nin mga pananom. Depende sa palibot, igwa nin manlaenlaen na reaksion sa halangkaw na atmosperang CO2 sa pag - oltanan nin mayor na "mga klase nin tanom, arog baga kan C3 asin C4 tinanom, o mas kadikit na klase nin kahoy; na igwa nin potensial sa iba pang bagay na liwaton an kompetisyon kan mga grupong ini. An nag - orog na CO2 puede man na sumagkod sa pag - orog kan Carbon: Nitrogen proporsion sa mga dahon nin mga tinanom o sa iba pang aspekto nin chemistry sa dahon, na posibleng magriribay nin herbivore na nutrisyon.  Ipinapaheling kan mga pagsiyasat na an dobleng mga konsentrasyon nin CO2 magpapaheling nin pagdakol nin pagtalubo sa C3 na tinanom alagad bakong sa C4 na mga tiananom. Minsan siring, ipinaheheling man na an mga tinanom na C4 mas kayang magpadagos sa panahon na tigmara kisa mga tanom na C3.